BOL ทุ่ม 30 ลบ. ผุดบ.ย่อยใหม่ในเวียดนาม รุกธุรกิจบริการด้านคอมพิวเตอร์
BOL ทุ่ม 30 ลบ. ผุดบ.ย่อยใหม่ในเวียดนาม รุกธุรกิจบริการด้านคอมพิวเตอร์
20 ก.ย. 2562

บริษัท บิซิเนส ออนไลน์ จำกัด (มหาชน) หรือ BOL เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 17 ก.ย.2562 บริษัทฯได้จัดตั้งบริษัทย่อยในประเทศเวียดนาม จำนวน 1 บริษัท คือ BUSINESS INFOMATION COMPANY LIMITED (บริษัท บิซิเนส อินฟอร์เมชั่น จำกัด)
โดยมีวัตถุประสงค์เพื่อให้คำปรึกษาด้านการจัดการ, ให้คำปรึกษาด้านคอมพิวเตอร์ และการบริหารงานระบบ, การเขียนโปรแกรมคอมพิวเตอร์ และ การประมวลผลข้อมูล และกิจกรรมที่เกี่ยวข้อง (ไม่รวมบริการที่เกี่ยวข้องกับการสื่อสารโทรคมนาคม (CPC 843)) ด้วยทุนจดทะเบียน 1,000,000 US Dollars หรือคิดเป็นเงินไทยประมาณ 30,510,000 บาท  (คำนวณที่อัตราแลกเปลี่ยน 1 ดอลลาร์สหรัฐฯ ต่อ 30.51 บาท ณ วันที่ 17 ก.ย.2562) จากเงินทุนหมุนเวียนของบริษัท ทั้งนี้ BOL ถือหุ้น 50% 